text: Fyrværkeri: Ny mærkning gør det nemmere at kende lovligt nytårsskyts
  14 december 2017 kl. 18.39
  I år er det blevet nemmere at se, om fyrværkeri er lovligt. Blandt andet skal det have den lovlige CE-mærkning.
  Det er Sikringsstyrelsen i Esbjerg, der godkender alt fyrværkeri til salg i Danmark. I år er det blevet nemmere at se, hvilket fyrværkeri, der er lovligt.
  Mette Cramon, kommunikationschef, Sikringsstyrelsen, Esbjerg: "Man skal være særligt opmærksom på, at det kun er lovligt at sælge fyrværkeri, der har et særligt CE mærke på sig."
  - Man skal være særligt opmærksom på, at det kun er lovligt at sælge fyrværkeri, der har et særligt CE mærke på sig, fortæller Mette Cramon, kommunikationschef, Sikringsstyrelsen, Esbjerg
  Desuden skal der være en dansk brugsanvisning, hvor man blandt andet kan læse, hvilken afstand man skal holde til raketter og batterier.
  Salget af fyrværkeri begynder allerede i morgen, den 15. december. Men man må først begynde at skyde det af fra den 27. december.
  Mette Cramon forklarer, at det er nødvendigt at sprede salget på grund af lovgivningen for at opbevare det farlige krudt. Der må ikke være for meget samlet på ét salgssted af hensyn til sikkerheden.
  
  